home

=**Miniprosjekt i samfunnsfag**= __Emne:__ Kultur

__Tid:__ 4 uker

__Læringsstrategi__: Vi skal bygge opp en wiki sammmen, og utgangspunktet for innholdet skal være kompetansemålene for emnet kultur. Dere vil bli delt inn i fem grupper a fem elever, og hver gruppe får deretter utdelt hvert sitt kompetansemål. Ut fra dette målet skal dere gjennom filmer (gjerne fra youtube e.l, samt egenproduserte), linker, artikler, kåseri, innlegg, tankekart osv bygge opp denne wikien. Det vil si at hvert kompetansemål skal være utgangspunkt for hver sin hovedlink på denne siden og deretter kan dere styre deres hovedområde i hver gruppe.

__Vurdering:__ Dette er et samarbeid og målet er at vi sammen skal bygge opp en database som kan brukes til muntlig eksamen. Dere må derfor ta oppgaven alvorlig. Dere vil også få et egenvurderingsskjema når vi er ferdig med denne perioden. Hver gruppe får en karakter ut fra de vanlige vurderingskriteriene vi opererer med i samfunnsfag (se vurdering på fagsiden vår på its learning) I tillegg vil kreativitet og variasjon i wikien spille en stor rolle. Det viktigste er likevel å ha det kjekt med wikien, bygge den opp i fellesskap og tenke på felles læring. Selv om dere jobber sammen fem og fem på hvert deres emne, så er det viktig å jobbe på tvers av gruppene for å bygge opp en best mulig wiki. Gi hverandre veiledning, tips osv. Lykke til!

OBS: Det er veldig viktig at dere ikke bruker bilder eller musikk som har copyright. Dette er en offentlig side som alle kan se, og dermed kan skolen få bot dersom dere legger ut noe som ikke er fritt tilgjengelig. Materiale dere må bruke må ha en creativ commons lisens. Dette er fritt til bruk, men likevel underlagt norsk åndsverklov.

__Læringsmålene for perioden:__ • definere omgrepet kultur og gje døme på at kultur varierer frå stad til stad og endrar seg over tid • presentere hovudtrekk ved samisk kultur i dag og reflektere over kva det vil seie å vere urfolk •  beskrive hovudtrekk ved kulturen til nokre minoritetar i Noreg og drøfte utfordringar i fleirkulturelle samfunn • forklare kvifor fordommar oppstår og diskutere korleis framandfrykt og rasisme kan motarbeidast • gje døme på korleis religion påverkar samfunn og kultur